ત્રીજી ફિલ્મ હતી ‘વુમેન ઓફ ઓલ નેશન્સ’. એ જ બે મુખ્ય કલાકારો, એ જ દિગ્દર્શક ને એ જ પ્રણય ત્રિકોણ. આ ફિલ્મ સામાન્ય રહી. આ ફિલ્મથી કલાકારોને એક સત્ય લાધ્યું કે ફિલ્મમાં પાત્ર ભજવ્યું અને હોંશે હોંશે ફિલ્મ જોવા જાવ તો ખબર પડે કે તમે એક દૃશ્ય શું, એક ફ્રેમમાં પણ નથી. એકેડેમી એવોર્ડ વિજેતા ફિલ્મસ્ટાર હમ્પફ્રી બોગાર્ટ સાથે આવું જ થયેલું. સ્ટોન નામનું એક પાત્ર ભજવેલું પણ એના પાત્ર પર એડિટિંગ ટેબલ પર કાતર ફરી વળેલી એટલે ફિલ્મમાં એ દેખાયો જ નહિ.